JY LEES NOU Top-10 Matriekafskeidrok 2015-finaliste
Hier's ons top-10 finaliste vir Matriekafskeidrok van die Jaar 2015. Kry jou Julie 2016-uitgawe van SARIE (te koop vanaf 13 Junie 2016) om te sien wie het gewen!
Line Becker, Hoërskool Overkruin (ook hooffoto)
"Die unieke neklyn en een lang mou beeld my unieke persoonlikheid uit. Die mou het die effek van 'n handskoen."
"Ek hou van eenvoudige klassieke rokke, met tog ietsie anders en sexy daaraan. Swart is altyd vir my 'n wenner omdat 'n vrou elegant en slank lyk daarin."
"Soos die meeste meisies op hoërskool het ek al in graad 11 begin voorbeelde van rokke bymekaarmaak. Ek wou solank 'n goeie idee kry van hoe my persoonlike smaak vergelyk met die nuutste modetendense op die wêreld se loopplanke en rooi tapyt."
"Onseker loop ek en my ouma dieselfde dag by 'n rokwinkel in. Die vrou haal 'n rok van die rak af en sê dat ek mal daaroor sal wees. Ek is eerlik ek was glad nie mal oor hoe dit op die hanger lyk nie, maar ek pas toe die rok aan. En net daar val elke plan en elke droom by mekaar in!"
"Al wat ek vir die ontwerper gesê het, was ek wil glad nie soos een van die ander meisies lyk nie. Ek soek iets heeltemal anders."
"Ek dink persoonlik as jy my ken, sal jy saamstem dat my rok presies my persoonlikheid uitbeeld. Ek weet dit is dalk 'n cliché om dit te sê, maar ek het sowaar soos 'n regte prinses gevoel in my rok."
"My ouma het vir my 'n pragtige wit handsakkie gegee waarop elke kraletjie vasgewerk was wat sy by haar matriekafskeid in 1954 gedra het. Dit was so ekstra-spesiaal! Die blommetjies op die materiaal beskryf my spontane persoonlikheid en my eenvoudige, unieke styl. Die rok het my so ongelooflik mooi laat voel en het my laat straal op my spesiale aand!"